Taldomi rajoon
Taldomi rajoon on haldusüksus Venemaal Moskva oblasti põhjaosas. Rajoonikeskus on Taldomi linn. Põhjas piirneb Taldomi rajoon Tveri oblasti Kaljazini ja Kimrõ rajooniga, idas ja kagus Sergijev Possadi rajooniga, lõunas ja loodes Dmitrovi rajooniga ning läänes Dubna linnaga. Kõrgus merepinnast on 113–167 m. Suuremad jõed on Volga lisajõed Dubna ja Hottša. Rajoonis on suured soomassiivid. Rajoonis on 4 linna- ja 4 külaasundust. Suuremad asulad on Taldom, Zaprudnja ja Verbilki. Rajooni elanike arv oli 2017. aasta alguses 47 737. Rajoonis asub kaitseala Žuravlinnaja rodina, kus on üks suuremaid sookurgede rände-eelseid kogunemispaiku Kesk-Venemaal.